
	Час одељењског старешине

	Наставна јединица
	„Далеко је теже је разбити предрасуде него атом“

	Тип часа
	обрада


	Наставне методе
	дијалошка, текстовна,  дедуктивна, аналитичко-синтетичка, учење путем открића, Дијалошка,  демонстративна

	Облици рада
	фронтални, индивидуални, групни


	Циљ часа
	разумевање   разлога   и   начина   настанка ставова,  стереотипа   и   предрасуда,   разумевање
механизама  њиховог  деловања  на  понашање  и  последице  до  којих  доводе


	Кључни појмови
	ставови, стереотипи, предрасуде, дискриминација

	Наставна средства и материјал за рад:
	PowerPoint презентација, рачунар, пројектор, пано, фломастери, наставни листићи, стикери 

	Исходи
	Ученик је у стању да:
-разуме појам става, карактеристике ставова, како неки ставови настају и како се могу мењати;
- разуме појам стереотипа и како стереотипи настају и утичу на формирањемиђљења појединца;
-разуме појам предрасуда, као и начин њиховог настанка, одржавања, ширења, али и начине како се може борити против њих;
– уочава разлику између ставова, стереотипа и предрасуда, као и релацију која постоји између ових појмова;
- схвати могућност штетности предрасуда, могуће начине ширења, али усвоји и начине на које се може борити против њих;
- разуме неопходност запитаности о исправности сопствених ставова и размишљања, пре него што јавно изнесе и можда нанесе штету другим особама; 
- разумеју да су предрасуде врсте ставова, али и да имају посебне карактеристике које их чине штетним и непожељним, а што остали ставови немају; 
- усвоје да се на основу ограниченог броја информација не смеју изводити закључци и генерализације.


	Међупредметне компетенције
	Компетенција за целоживотно учење, вештина комуникације,  дигитална компетенција, решавање проблема, вештина сарадње, естетичка компетенција.

	Активност наставника
	Давање упутстава, управљање презентацијом, контролисање одговора, слушање, допуњавање, усмеравање, бележење тачних одговора, давање различитих задатка, формирање група, представљање решења, подстицање ученика за рад

	Активност ученика
	Размишљање, смишљање, бележење и казивање одговора, анализирање, закључивање, решавање задатака, договарање, одговарање на постављена питања, исказивање и самопровера стеченог знања, истраживачки и стваралачки рад, контролисање одговора

	Праћење и вредновање
	На наредном часу ученици ће радити контролни задатак ради провере усвојености знања о падежима. Резултати би требало да покажу да ли су већа постигнућа ученика који су усвајали знања кроз игру и применом информационих технологија или ученика који су знања усвајали традиционалнијим методама.

	Планирање даљих активности
	Уколико ученици, који су усвајали знања на представљени начин, постигну очекивани ефекат,  то ће, свакако, бити најбољи показатељ оправданости одржавања оваквих часова.



САДРЖАЈ ЧАСА
  
	Уводни део часа: 

	Верујемо да су ученици бар једном чули изјаву попут „Он ти је особа са ставом“ или „Он има став“. Подстицајним питањима мотивишем ученике и родитеље да се подсете шта је то став и које су одлике ставова; шта за њих значи „имати став“; каква би то била „особа са ставом“. Износе своја мишљења и запажања. 
Долзимо до закључка да у таквој ситуацији најчешће замислимо особу која има јасно изражена уверења о некој теми или појави, а могли бисмо поверовати и да се таква особа држи својих уверења, односно понаша у складу с њима. Но, шта заправо значи имати став? И значи ли имати став нужно се понашати у складу са њим? Шта су ставови и како настају? О томе ћемо говорити на данашњем часу.
Циљ часа је да разумеју   разлоге   и   начине   настанка ставова, а онда и стереотипа   и   предрасуда, да разумеју релације које постоје између ових појмова, механизаме њиховог  деловања  на  понашање, као  и  последице  до  којих  доводе.


	Главни део часа:

	Корстећи Power Point презентацију дефинишем појам става, неке од главних карактеристика ставова, факторе који утичу на формирање ставова код сваког појединца и како се постојећи ствови могу променити.  
Став је вредновање људи, активности, предмета и идеја, праћено емоцијама и спремношћу на понашање. Ставови нису урођени, већ стечени путем учења и социјализације. Они се стичу под утицајем школе, вршњака, породице, медија, путем неких од модела учења.
Узмимо на пример да наш објекат става буде вожња бисиклом за коју можемо везати одређене емоције, вредновања или начин реаговања. У складу са тим разликујемо три компоненте става. Прва је емоционална компонента која подразумева емоције које у нама побуђује објекат става, у нашем случају вожња бициклом. Притом би ова компонента могла гласити „Уживам да возим бициклу:“ Следећа компонента је когнитивна (сазнајна) и односи се на специфична веровања која имамо о обележјима објекта става – „Вожња бицикле добра је за моје здравље.“ Трећа компонента је понашајна и представља нашу намеру понашања према објекту става. Пример те компоненте могао би бити „Кад год могу, возим бициклу.“ Наравно, наш став према вожњи бицикле може бити и негативан, па би ове компоненте гласиле: „Страх ме возити бициклу“, „Вожњом бицикле могу се повредити“, „Избегавам возити бициклу, осим када је то нужно.“ Но, не морају се све компоненте става кретати у истом смеру, па је тако могуће да нас је страх возити бициклу, али на когнитивној компоненти схватамо да је вожња бициклом корисна јер бисмо тако нпр. брже дошли до школе. Битно је освестити различите аспекте својих ставова према одређеним објектима. 
Ставове према другим људима често усвајамо несвесно. Деца рано могу почети да одбацују и омаловажавају особе које се од њих разликују по полу, способностима, обичајима, култури и раси. И одрасли и деца често доносе закључке о другим особама и групама људи не познавајући их стварно, већ на основу непотпуних и врло често нетачних података. То доводи до стереотипа и предрасуда. 
Дискутујемо шта су то стереотипи и предрасуде. Свако од нас има неке стереотипе и предрасуде према некој групи људи, само их често нисмо свесни јер смо убеђени да ти други заиста јесу такви. Оног момента када постанемо свесни неког свог стереотипа или предрасуде пружа нам се прилика да добро промислимо пре него што реагујемо и да на тај начин „заштитимо друге од нас самих”.
Помоћу ПП презентације објаснићу им појам стереотипа и појам предрасуда, као и механизме њиховог деловања.
Стереотипи су поједностављено, претерано генерализовано и нетачно мишљење да сви припадници одређене групе људи имају исте особине и понашају се на исти начин. На стереотипе који су само мишљење о одређеној групи људи надовезују се предрасуде.
Предрасуде су негативна осећања према групи или појединцу, нису базирана на разумном сазнању и искуству са тим појединцом или групом.
Разлика између стереотипа и предрасуда је што су стереотипи мишљења о једној групи, а предрасуде могу да се односе и на једну особу. А стеретипи и предрасуде често воде у дискриминацију. Дискриминација је поступање према групи или појединцу, различито од поступња према другима, засновано на личном схватању или мишљењу.
Показаћу им стереотипне слике о припадницима различитих група или култура, које ће присутни коментарисати уз помоћ подстицајних питања.
Испричаћу им чувену причу о истраживачком раду Џејн Елиот,  америчке наставнице. Џејн Елиот је развила чувену вежбу плавих очију/смеђих очију, коју је први пут извела са ученицима трећег разреда 5. априла 1968. године, дан после убиства Мартина Лутера Кинга. Сврха њене вежбе је била да се њени ученици осећају као да су у мањини. На основу њене вежбе снимљен је документарни филм  „Око олује“ (1970) и „Класа подељена“ (1985). Њен рад се заснивао на подучавању различитости и добио је награду Националног удружења за ментално здравље за „Изузетна достигнућа у образовању“. Тог 5. априла 1968. ученик по имену Стивен Армстронг први је ушао у Елиотов разред и питао за разлог убиства Мартина Лутера Кинга. Елиот их је замолила да кажу шта знају о црнцима и да ли желе вежбу која ће им помоћи да схвате како се Американци третирају због њихове боје коже. Због чињенице да је одељење у потпуности било састављено од „белих” ученика, Елиот је користила разлику у боји очију у срцу своје вежбе. Елиот је идентификовала плавооку децу као супериорну групу, поделила им смеђе крпе и замолила их да вежу сваког смеђооког друга из разреда око врата како би се деца смеђих очију лакше препознала као мањина. Уз то, плавоока група је добила додатне привилегије: другу порцију за ручак, приступ новој играоници, додатних пет минута на одмору. Елиот је плавооке ученике смештала у прве редове одељења (док су смеђооке ученике слали у задње) и мотивисала их да комуницирају само са друговима из њене групе, избегавајући контакт са смеђооким ученицима.
Такође, представницима две групе забрањено је да пију воду са једне чесме. Смеђооке је учитељица стално кажњавала када се нису придржавали правила или су погрешили. Елиот је нагласила разлике између група, истичући заслуге плавооких ученика и недостатке смеђооких ученика.
У почетку је постојао отпор ученика мањина према идеји да су ученици плавих очију бољи од ученика смеђих очију. Да би угушила приговоре, Елиот је користила лажну тезу да меланин није одговоран само за плаву боју очију, већ и даје плавооким људима предности у интелектуалном развоју и способности учења. Убрзо након тога, чланови надређене групе почели су да третирају „мањину” са ароганцијом, надменошћу и изразима непријатељства. Њихови академски резултати су се побољшали и били су способнији за математику и читање. Променило се и понашање „ниже“ групе: постали су плашљиви и подређени, самостално се изоловали од „већине“, лошије се носили са задацима. Ове промене су утицале чак и на ону смеђооку децу која су раније заузимала доминантан положај у учионици и нису имала проблема са учењем.
Након извесног времена Елиот је променила услове, овог пута смеђооке је ставила у супериорну групу. Смеђооки ученици су такође подвргавали своје плавооке другове из разреда нападима сличним онима које су они сами претрпели из групе плавих очију, али је Елиот приметила да су у овом случају напади били знатно мањег интензитета. Када се завршила вежба, Елиот је трежила да сви ученици напишу есеј о својим искуствима и наученим лекцијама.
Ученици и родитељи ће изнети своје виђење о овој причи. Верујемо да ће доћи до закључка како се лако може манипулисати децом и уопште људима, да и деца могу имати предрасуде која могу довести чак и до мржње и ниподаштавања, да људе дефинитивно не треба процењивати на основу спољашњих критеријума какав јена пример боја коже.
Предочавам ученицима и родитељима да ће добити један задатак који ће радити групно. Делим их у четири групе. Свакој групи поделићу по један припремљен папир са примерима шест тврдњи.
· задаци за рад прве групе:
1. Јединци су себични и размажени.
2. Одело чини човека.
3. Људи са села нису примитивни.
4. Снаје и свекрве се не подносе.
5. Црнке су паметније од плавуша.
6. Тинејџери су компликовани.

· задаци за рад друге групе:
1. Жене су брбљиве.
2. Жене су лошији возачи од мушкараца.
3. Мушкарац који ради кућне послове је папучар.
4. Политика је посао само за мушкарце.
5. Материјално збрињавање породице је обавеза мужа/оца.
6. Муж је глава куће, а жена мора да слуша.

· задаци за рад треће групе:
1. Италијани су заводници.
2. Црногорци су лењи.
3. Енглези су уштогљени и хладни.
4. Цигани су прљави.
5. Босанци су глупи.
6. Срби су шкрти.

· задаци за рад четврте групе:
1. Мисице су само лепе.
2. Професори су расејани.
3. Фудбалери су глупи.
4. Научници су ћелави и носе наочаре.
5. Тинејџери су компликовани.
6. Родитељи не разумеју своју децу.

Задатак сваке групе је да развије дискусију у оквиру своје групе о тврдњама које су им дате у задатку; за сваку тврдњу на стикеру исписују ТАЧНО/НЕТАЧНО, при чему треба да образоже свој одговор. Након завршетка рада група, откривам пано на коме се налазе све тврдње. Представници група један по један излажу рад своје групе – лепе стикер ТАЧНО/НЕТАЧНО на паноу поред тврдњи које су имали у задатку и укратко говоре:
- зашто мисле да је наведена тврдња тачна/нетачна 
- да ли је предрасуда или стереотип
- да ли су лако могли да се договоре о тачности тврдње;
- да ли их је нека тврдња повредила и зашто;
- да ли је неко од ученика без обзира на мишљење групе остао и даље чврст у свом супротном ставу и да ли жели да изнесе свој став (увидети који ученици „искачу“, који немају никакву толеранцију и пуни су предрасуда како би се с њима радило на превазилажењу стереотипа и предрасуда као кључних баријера у комуникацији);

Кратка дискусија са свим учесницима на тему колико им је било тешко да препознају предрасуде међу ставовима, чиме су се руководили при доношењу одлуке и шта им је предствљало главну недоумицу и тешкоћу. 
Код ученика се врши освешћивање дистинкције између онога што је добро, а то је „имати став“ и онога што је лоше, а то је имати предрасуде, нарочито према људима различитим од нас самих – да имати право на свој став не значи да тим ставом треба и смемо угрожавати и ограничавати права других; разумети не само како предрасуде настају, већ и како се можемо борити против њих и како се се зауствља њихов генерацијски пренос и одржавање; нагласити важност добре информисаности како се не би упало у „замку“ предрасуда.

Прочитаћу шта су познати рекли о предрасудама, па ћемо заједно дискутовати о мудрим изрекама, нпр.:
 ,, Далеко је  теже  разбити предрасуде  него атом" (Алберт  Ајнштајн);
„Бескорисно је човеку с предрасудама доказивати неоправданост његових предрасуда“, (Иван Тургењев);
„Страх је главни извор предрасуда и један од главних извора окрутности“, Бертранд Расел;
„Проучи оно што се говори, а не онога ко говори“, (арапска пословица);
„Највећи непријатељ истине је предрасуда, а највећи пријатељ истине је време“ (К.К.Колтон).
И чувени роман „Понос и предрасуде“ Џејн Остин говори, како и сам наслов каже, о предрасудама и где нас предрасуде могу одвести. На основу овог романа снимљен је и филм и серија.

Следећи задатак за све групе је да на основу онога што су научили на претходним активностима саставе неколико парола о предрасудама, нпр. НИЈЕ  БИТНО  КАКО  ИЗГЛЕДАШ. БИТНО  ЈЕ  ОНО  ШТО  ГОВОРИШ.
или
ЉУДЕ  ЦЕНИ  ПРЕМА  ОНОМ  ШТО  ЈЕСУ, А  НЕ
ПРЕМА СОПСТВЕНИМ ПРЕДРАСУДАМА

	Завршни део часа: 

	[bookmark: _GoBack]Свако од нас има одређене стереотипе и предрасуде према некоме или нечему. Обично ми тога нисмо свесни, већ смо убеђени да други заиста јесу такви. Ученици су послали јасну поруку да се требамо чувати олако донетих судова и закључака без претходног расуђивања. Важно је и напоменути да нису сви негативни ставови предрасуде, већ само они који се сматрају неоправданим, који су за осуду. Не треба одмах све  ставове и уверења са којима имамо неслагања проглашавати предрасудама и стереотипима.
Од припремљеног материјала са последње активности уређују пано и закључујемо:
Људи не могу променити чињеницу да су одређеног пола, да су јединци, да живе у селу, да болују од неке болести, да имају одређени број година, да припадају одређеном народу, да се баве одређеном професијом. Оно што могу променити јесте став према томе.












